Roberto Boninsegna

Roberto Boninsegna (lindur më 13 nëntor 1943) është një ish futbollist profesionist italian i cili luante si sulmues. Si lojtar, ai përfaqësoi kombëtaren italiane në dy edicione të FIFA Kupës së Botës, duke arritur finalen në 1970.

Karriera me klube
Boninsegna e nisi karrierën e tij si profesionist në Serie B me Praton në sezonin 1963–64. Një sezon më pas, ai u transferua te Potenza, e cila gjithashtu luante në Serie A. Pas kësaj, ai do të luante me Varesen po në të njëtën sezon. Në vitin 1966, Boninsegna u transferua te Cagliari ku do të qëndonte për tre vitet e ardhshme. Në sezonin 1968–69, ai ndihmoi klubin të arrinte një vend të dytë në Serie A, duke luajtur krah legjendës së klubit Luigi Riva në sulm.  Gjatë verës së vitit 1976, Cagliari udhëtoi në Shtetet e Bashkuara për të luajtur në Ligën e Amerikës së Veriut si Chicago Mustangs; ai ishte golashënuesi më i mirë me 11 gola në nëntë ndeshje. Boninsegna fitoi statusin si një nga sulmuesit më të mirë në qarkullim në vitet 1970 si lojtar i Interit dhe Italisë, duke luajtur krah Sandro Mazzolës. Në Serie A, ai regjistroi 171 gola në 281 ndeshje, duke fituar çmimin Capocannoniere si shënuesi më i mirë në sezonet 1970–71 dhe 1971–72.

Pas transferimit të tij te Interi në vitin 1969, Boninsegna fitoi Scudetton në sezonin 1970–71 si dhe arriti finalen e Kupës Evropiane një sezon më pas, duke u mposhtur nga Ajaxi. Ai u transferua te klubi rival Juventus në vitin 1976 në këmbim të Pietro Anastasit, duke luajtur tre sezone gjatë së cilës fitoi dy kampionate, një Coppa Italia dhe një Kupë UEFA. Pasi u largua nga Juventusi në vitin 1979, Boninsegna shpenzoi vitin e fundit të karrierës me Veronën në Serie B, duke njoftuar tërheqjen nga futbolli në përfundim të sezonit 1979–80.

Karriera ndërkombëtare
Boninsegna bëri debutimin e tij me Italinë më 18 nëntor 1967 në një kualifikuese të Euro 1968 kundër Zvicrës, e cila u mbyll në barazim 2–2. Ai nuk u thirr nga trajneri Ferruccio Valcareggi të ishte pjesë e ekipit për finalet e turnamentit, të cilën Italia e fitoi. Ai do të kishte disa mosmarrëveshje me Valcareggin përgjatë viteve. Boninsegna luajti në dy edicione të Kupës së Botës me Italinë, në vitet 1970 dhe 1974. Gjithsej, ai regjistroi 9 gola në 22 ndeshje me Italinë. 

Gjatë FIFA Kupës së Botës 1970 që u zhvillua në Meksikë, Boninsegna ishte një nga lojtarët kryesor të Italisë, duke shënuar dy gola gjatë turnamentit. Në ndeshjen emocionuese gjysëm-finale kundër Gjermanisë Perëndimore, ai shënoi një gol dhe më pas asistoi golin e fitores të Luigi Riverës me Italinë që fitoi 4–3 në kohën shtesë. Në finale, ai shënoi golin e vetëm të Italisë (kur shënoi ishte goli i barazimit momental) në disfatën 4–1 kundër Brazilit; ai u zëvëndësua në minutat e fundit nga Rivera.

Profili i lojtarit
Si lojtar, Boninsegna ishte një sulmues i fuqishëm, i shkathët dhe akrobatik, i cili shquhej për aftësinë e shënimit të golave dhe inteligjencën brënda zonës kundërshtare. Ai ishte një golashënues i shquar i cili njihej për rrezikshmërinë e tij në duelet ajërore pavarësisht se nuk ishte i gjatë apo i fizikisht i madh. Ai gjithashtu zotëronte shpejtësi, rezistencë, aftësi teknike dhe vazhdimësi, veti këto që e bënë atë një nga sulmuesit më të mirë italian të gjeneratës së tij. Falë kërcimit të tij dhe aftësisë për të shënuar gola me kok, gazetarët sportiv i vunë pseudonimin "Bonimba". Pavarësisht talentin, Boninsegna shpesh u kritikua për egoizmin e tij, edhe pse ai ishte i aftë të krijonte raste shënimi për shokët e ekipit. Ai gjithashtu njihej për rivalitetin e tij në fushë me mbrojtësin e Juventusit Francesco Morini, i cili më pas u bë shoku i tij i skuadrës.

Statistikat e karrierës
Klube
 Sezoni Klubi  Liga Kompeticioni  Ndeshje  Gola 1963–64Prato Lega Calcio Serie B221 1964–65Potenza Lega Calcio Serie B329 1965–66Varese Serie A285 1966–67Cagliari Serie A349 summer 1967Chicago Mustangs United Soccer Association910 1967–68Cagliari Serie A195 1968–69 Serie A309 1969–70Internazionale Serie A3013 1970–71 Serie A2824 1971–72 Serie A2822 1972–73 Serie A2712 1973–74 Serie A2923 1974–75 Serie A299 1975–76 Serie A2610 1976–77Juventus Serie A2910 1977–78 Serie A2110 1978–79 Serie A82 1979–80Verona Lega Calcio Serie B143Gjithsej në Serie A 375  173Gjithsej me klube 443  186Gjithsej karriera 465  195  0.42 gola për ndeshje

Kombëtarja
Burimi: 
 ItaliaVitiNdshGola1967101968––1969––1970731971641972311973––197451Gjithsej229

Trofe
Klube
Internazionale 
Serie A: 1970–71

Juventus
Serie A: 1976–77, 1977–78
Coppa Italia: 1978–79
Kupa UEFA: 1976–77

Kombëtarja
Italia
FIFA Kupa e Botës: finalist 1970

Personale
Golashënuesi më i mirë i Serie A: 1970–71, 1971–72
Golashënuesi më i mirë i Coppa Italia: 1971–72
Golashënuesi më i mirë i United Soccer Association: 1967

 Referime 

Lidhje të jashtme
Roberto Boninsegna  te Inter.it

Kategoria:Lindje 1943
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në A.C. Prato
Kategoria:Futbollistë në Cagliari Calcio
Kategoria:Futbollistë në F.C. Internazionale Milano
Kategoria:Futbollistë në Juventus F.C.
Kategoria:Futbollistë në Hellas Verona F.C.
Kategoria:Futbollistë në Serie A
Kategoria:Futbollistë në Serie B
Kategoria:Futbollistë në 1970 FIFA Kupën e Botës
Kategoria:Futbollistë në 1974 FIFA Kupën e Botës
Kategoria:Lojtarë fitues të Kupës UEFA